**Անգելոս Բասինաս** (հուն․՝ Άγγελος Μπασινάς, հունվարի 3, 1976(1976-01-03), Խալկիդա), հույն ֆուտբոլիստ, կիսապաշտպան, Հունաստանի ազգային հավաքականի նախկին կապիտան։

Ակումբային կարիերա
------------------

Կարիերան սկսել է իր հայրենիքում՝ «Պանաթինաիկոս» ֆուտբոլային ակումբում, որի կազմում խաղացել է տասը տարի, երկու անգամ իր թիմով դարձել է Հունաստանի չեմպիոն, իսկ մեկ անգամ՝ նվաճել Հունաստանի ֆուտբոլի գավաթը։ 2006 թվականի ձմռանը Բասինասը տեղափոխվել է Իսպանական «Մալյորկա»։ Նրա համար պայքարում էին նաև «Բիրմինգհեմ Սիթիի», «Էվերթոն», «ԱԵԿ Աթենք» և «Օլիմպիակոս» ֆուտբոլային ակումբները։ Ինչպես առաջին, այնպես էլ երկրորդ մրցաշրջանում Բասինասը հաջողությամբ է դրսևորվել, սակայն պայմանագրի ժամկետն ավարտվելուց հետո այն չի թարմացրել և հեռացել է ակումբից։ 2008 թվականին վերադարձել է հայրենիք, որտեղ սկսել է խաղալ «ԱԵԿ»-ում, 14 համարի ներքո։ Ակումբը հաջողությամբ հանդես չէր գալիս, ուստի Բասինասը շուտով տեղափոխվել է Անգլիա՝ «Պորտսմուտ» ֆուտբոլային թիմ։ Մարզիչ Թոնի Ադամսի գլխավորությամբ, որը Բասինասին հրավիրել էր ակումբ, ֆուտբոլիստը պարբերաբար մասնակցում էր թիմի հիմնական կազմում, սակայն, երբ մարզիչը փոխվել է, Բասինասը հայտնվել է պահեստայինների նստարանին։ Հաջորդ մարզիչը՝ Աբրահամ Գրանտը, ավելի շատ խաղային ժամանակ է վստահել Բասինասին, քան իր նախորդը, որի արդյունքում ֆուտբոլիստի օգնությամբ ակումբը հասնել է Անգլիայի գավաթի խաղարկության եզրափակիչ, որտեղ սակայն պարտվել է «Չելսիին»։ Դժբախտաբար շուտով ակումբը դուրս է մնացել Պրեմիեր լիգայից, և Բասինասը ստիպված էր որոնել նոր ակումբ, որն էլ հանդիսացել է ֆրանսիական «Առլ-Ավինյոն» թիմը։

Հունաստանի հավաքականում խփած գոլեր
----------------------------------

| # | Ամսաթիվ | երկիր | Հակառակորդ | Հաշիվ | Ամփոփում | Մրցակցություն |
| --- | --- | --- | --- | --- | --- | --- |
| 1. | 20 օգոստոսի 1999 | Կավալա, Հունաստան | Սալվադոր | 3:0 | Հաղթանակ | Ընկերական խաղ |
| 2. | 28 Փետրվար 2001 | Հերակլիոն, Հունաստան | Ռուսաստան | 3:3 | ոչ ոքի | Ընկերական խաղ |
| 3. | 12 Հունիս 2004 | Պորտու, Պորտուգալիա | Պորտուգալիա | 1:2 | Հաղթանակ | Եվրո 2004 |
| 4. | 9 Փետրվար 2005 | Աթենք, Հունաստան | Դանիա | 2:1 | Հաղթանակ | Որակավորման խաղեր 2006 թվականի Աշխարհի գավաթի խաղարկության համար |
| 5. | 28 Մարտ 2007 | Վալետա, Մալթա | Մալթա | 0:1 | Հաղթանակ | Եվրո-2008-ի որակավորման մրցումներ |
| 6. | 17 Նոյեմբեր 2007 | Աթենք, Հունաստան | Մալթա | 5:0 | Հաղթանակ | Եվրո-2008-ի որակավորման մրցումներ |
| 7. | 21 Նոյեմբեր 2007 | Բուդապեշտ, Հունգարիա | Հունգարիա | 1:2 | Հաղթանակ | Եվրո-2008-ի որակավորման մրցումներ |

Նվաճումներ
----------

«Պանաթինաիկոս»

* Հունաստանի Սուպերլիգայի հաղթող, 1996, 2004 թվական
* Հունաստանի ֆուտբոլի գավաթակիր, 2004 թվական

Հունաստանի ֆուտբոլի ազգային հավաքական

* Եվրոպայի չեմպիոն. 2004 թվական

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)

Արտաքին հղումներ
----------------

* Վիճակագրությունը *National Football Teams* կայքում(անգլ.)

* Ցուցանիշները *soccerbase.com* կայքում (անգլ.)
* Официальный сайт Ангелоса Басинаса

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անգելոս Բասինաս» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFutbol · eu-football.info (խաղացող) · FootballDatabase.eu · National Football Teams.com · Soccerbase (խաղացող) · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՖԻՖԱ |

 |